cyanic-selkie/wikianc huggingface dataset:
Еди Сеџвик
Боб Дилан и Боб Њувирт
По нејзиното оддалечување од внатрешниот круг на Ворхол, Сеџвик започнува да живее во хотелот ‘Chelsea’ каде што се зближува со Боб Дилан. Пријателите на Дилан конечно ја убедуваат Сеџвик за потпише договор со менаџерот на Дилан, Алберт Гросман.Врската на Сеџвик и Дилан завршува кога Сеџвик дознава дека Дилан тајно се венчал со Сара Лоундс – нешто што таа го дознава од Ворхол за време на нивна расправија во ресторанот Gingerman во февруари 1966 година. Според Пол Морисеј, Сеџвик рекла: Тие (луѓето на Дилан) ќе снимаат филм и јас би требало да настапувам во него со ‘Bobby’ (Дилан).’Наднаш, ‘Bobby’ ова ,’Bobby’ она и тие сватија дека таа има чувства кон него.Тие мислеа дека тој ја залажува, бидејќи истиот ден Енди во канцеларијата на неговиот адвокат слушнал дека пред неколку месеци Дилан тајно се венчал – тој се венчал со Сара Лоундс во ноември 1965 години...Енди не можел да издржи а да не праша , ‘Еди, дали знаеше дека Боб Дилан се оженил? Taa трепереше. Тие увидоа дека таа навистина мислела дека таа влегува во врска со Дилан, во која тој не бил искрен. Во декември 2006 година, неколку недели пред излегувањето на контраверзниот ‘Factory Girl’ ,’Weinstein Company’ и продуцентите на филмот го интервјуираат постариот брат на Сеџвик,Џонатан, кој потврдува дека ‘таа имала абортус на детето што (по претпоставка) го носела од Дилан’. Џонатан Сеџвик, конструктор на авиони во пензија,летал од Ајдахо до Њујорк за издавачот да ја запознае Сиена Милер ,која што ја одигра неговата помала сестра, и исто така да даде осум-часовно интервју со детали за наводната врска помеѓу Еди и Дилан , која што издавачот ја објави во медиумите. Џонатан, тврди дека абортусот се случил откако ‘Еди беше лошо повредена во судир на мотори и беше однесена во ургентен центар. Како резултат на несреќата, докторите ја праќаат во психијатриска болница каде што беше лекувана од зависност од дрога’. Не постојат болнички податоци ниту пак податоци во семејството Сеџвик кој би ја потврдиле оваа приказна.И покрај тоа, братот на Еди исто така тврди дека ‘Персоналот утврди дека таа е бремена но, стравувајќи дека бебето е оштетено од употебата на дрога и анорексијата, ја присилија да направи абортус.’Сепак, според личните медицински податоци на Еди Сеџвик и лентата за оралната животна историја направена една година пред нејзината смрт за нејзиниот последен филм ,’Ciao!Manhattan’, има веродостоен доказ дека единствениот абортус што таа го имала во нејзиниот живот бил на 20 годишна возраст во 1963 година. Низ поголемиот дел од 1966 година,Сеџвик е во интензивна интимна но сепак бурна врска со блискиот пријател на Дилан, Боб Њувирт. Во овој период, таа станува значајно зависна од барбитурати. Иако таа користи многу наркотични средства, нема ниту еден доказ дека Сеџвик некогаш станала зависник од хероин.На почетокот од 1967 година, не можејќи да се справи со употребата на наркотични средства и нејзиното променливо однесување, Њувирт ја прекинува нивната врска.
Подоцнежни години
Сеџвик се пријавува на аудиција за драмата на Норман Маилер, ‘The deer Park’, но Маилер мисли дека таа ‘не е многу добра..Таа искористи толку многу од неа со секој ред, што знаевме дека таа ќе биде исцрпена по три изведби.’ Во април 1967 година,Сеџвик почнува да го снима,андерграунд филмот, ‘Ciao!Manhattan’.По снимањето на првичните снимки во Њујорк, режисерите Џон Палмер и Дејвис Вајсман продолжуваат да работат на филмот во следните пет години.Поради влошеното здравје на Сеџвик ,таа се враќа во Калифорнија кај нејзиното семејство ,поминувајќи време во неколку различни психијатриски установи.Во август 1969 година,таа е хоспитализирана во психијатрискиот оддел во болницата Котиџ откако е упасена од локалната полиција за користење на дрога. Додека е во болницата,Сеџвик запознава друг пациент,Мајкл Брет Пост,со кој подоцна се венча.Сеџвик повторно престојува во болница и летото 1970 година,но подоцна е пуштена под надзор на психијатар, две сестри и режисерот Џон Палмер и неговата жена  Џенет. Жестоко, решена да го заврши филмот ‘Ciao!Manhattan’ и како што кажува понатаму,Сеџвик снима аудио ленти коишто се одразуваат на нејзината животна приказна, што им овозможува на Вајсмен и Палмер да вклучат нејзиниот приказ во драматичниот лак на филмот.
Последни години и смрт
Сеџвик се венча со Мајкл Пост на 24 јули 1971 година и под негово влијание таа прекинува да употребува алкохол и други наркотични средства за краток период.Нејзината трезност трае до октомври, кога и даваат лек против болки за да се лекува од психичка болест.Таа останува под надзор на нејзиниот психијатар доктор Велс, којшто и препишува барбитурати, но таа ќе бара повеќе апчиња или ќе тврди дека ги изгубила со цел да зема повеќе и секогаш лековите ги комбинира со алкохол.Пост подоцна е задолжен за земањето на нејзините лекови;по препорака на нејзиниот доктор ,таа зема по најмалку две таблети од 300мг. ‘Quaalude’ и две капсули од ‘Tuinal’ секоја вечер, како и нејзиното тајно конзумирање на алкохол и други наркотични средства. Ноќта на 15 ноември 1971 година,Сеџвик оди на модно шоу во музејот ‘Santa Barbara’ ,дел којшто бил снимен за телевизиското шоу ‘An American Family’.По модното шоу, таа присуствува на забава каде што (според кажувањата на нејзиниот сопруг и девер) пијан гостин ја навредил со тоа што ја нарекол зависник од хероин и постојано велејќи дека нејзиниот брак ќе се распадне.Сеџвик му се јавува на Пост,којшто доаѓа на забавата ја гледа Сеџвик како е вознемирена од нападите, и ја носи назад во нивниот стан околу еден часот по полноќ. По пат накај дома, Сеџвик кажува за несигурноста околу нивнит брак .Пред да оди на спиење Пост и дава на Сеџвик лек кој бил препишан за неа.Според Пост,Сеџвик почнала брзо да се успива и нејзиното дишење било,’лошо – звучење како да има голема дупка во нејзините бели дробови’,но тој го поврзал тоа со нејзината зависност од цигари и оди на спиење. Кога Пост се разбудил утрината околу 7.30, Сеџвик била мртва.Судскиот вештак ја утврдува смртта на Сеџвик како ‘непозната/несреќа/самоубиство’. Нејзината смрт е констатирана во 9.20 часот и е наведено дека причина за тоа било ‘можно труење со барбитурат’ како резултат на труење со етанол.Нивото на алкохол во крвта на Сеџвик изнесувало 0.17% а нивото на барбитурат 0.48%. Таа беше 28 години. Сеџвик не е закопана во алејата на Сеџвик туку во малата гробишта Оук Хил во Билард, Калифорнија. На нејзиниот споменик стои ‘Едит Сеџвик Пост – жена на Мајк Брет Пост 1943 – 1971 година.’ Нејзината мајка Алис е закопана до неа во 1988 година.
Ла Дафне
Ла Дафне (Дафне) е рана италијанска опера, напишана во 1608 година од страна на италијанскиот композитор Марко да Гаљано од либрето на Отавио Ринучини. Се опишува како фавола во музиката (басна поставена на музика) составена во еден чин и пролог. Операта е создадена врз основа на митот за Дафне и Аполон како што е раскажана од Овидиј во првата книга Метаморфози. Дафне на Јакопо Пери генерално се смета за прва опера.
Историја
Операта на Гаљано за првпат била изведена во Дукалската палата, Мантуа кон крајот на февруари 1608 година. Операта првично била наменета да се изведува на свадбените прослави на принцот Франческо Гонзага од Мантуа и Маргерита од Савој, но пристигнувањето на невестата било одложено и инсценирањето било спроведено (операта на Клаудио Монтеверди, Л'Ариана исто така била напишана за брак). Приватна изведба на Дафне била одржана во Фиренца во куќата на Дон Џовани де Медичи на 9 февруари 1611 година. Медичи биле покровители на фирентинецот Гаљано, а ловорот (во кој се трансформирал хероината на операта) бил нивниот симбол.
Составена од хуманисти, музичари и интелектуалци била Камерата предводена од грофот Џовани де Барди. Лука Бати бил композитор и професор по музика, исто времено бил член на оваа група и учител на Марко да Гаљано. Иако не е официјално наведено од Гаљано дали бил присутен или не на првата инкарнација на Дафне во 1597 година од Јакопо Пери, познато е дека тој бил студент по композиција во Фиренца во тоа време со силни врски со Камерата само неколку години пред тоа. Тој го заврши сопственото поставување на Дафне.
Техники на составување
Била отпечатена партитурата на операта во Фиренца на 20 октомври 1608 година. Гаљано користиел повеќе техники вклучувајќи ги од стариот интермедиски стил и од новородениот оперски стил и детален предговор со неговите лични предлози за изведба. Содржи детални упатства за тоа како да се извршuva работата. Гаљано препорачал да се одделат солистите од хорот, да се постави оркестарот пред сцената за пејачите да можат правилно да ги видат и да има втор актер кој ќе ја изведува улогата на Аполон во борбената сцена со Пајтонот во случај пејачот да е без здив за големата арија што следи. Тој, исто така, укажувал дека инструментите искажани во хорските делови и риторнело треба да свират пред почетокот на операта, иако всушност не е напишана увертира.
Текстот вкупно содржи 445 реда. Тој иако е краток, сепак носи големи емоции и драматични можности, вклучувајќи го и рефренот со осум строфи што го прославува летот на нимфата од нападот на Аполо наречен „Бела нинфа бегалец“. Класично за композициските техники, при раѓањето на италијанската опера, Гаљано го поставил текстот на Ринучини за Дафне со хомофонични рефрени испреплетени со интермитентна хорска полифонија. Неговите хомофонични рефрени, иако немаа унифицирана текстуална тема, обезбедија текстуална јасност, истакнувајќи ја важноста на разбирливото пеење, особено кога поставува морален текст. Ова се случува често во почетната сцена на Дафне преку петделниот хор од текстот „Слушни ја нашата жалба и молитва, о монарх и кралу небесен“. Во главниот дел е истакната фигура во целата композиција, на моменти додавајќи го дејството на приказната, а понекогаш давајќи рефлексивен коментар.
Синопсис
Овидиј го пренесува прологот на поетот додека го пее текстот:
„Од среќните полиња, каде што бесмртните
бог во сенката на лиснатото сино
среќни духови добредојдени од небото,
покажи ме вечерва пред вас, смртници.
Тоа сум јас, кој сум на учената лира
Ги пеев небесните пламени на небесните љубовници
и ги трансформираа нивните различни привиди
толку да, светот сè уште ми се восхитува“.
На почетокот на вистинската опера, богот Аполон го убива Питонот, чудовиште кое го застрашува грчкиот остров Делос. Купидон и Венера не се вооудушевени од фалењето на Аполон и неговото освојување и неговите чувства дека е непобедлив. Поради ова, тие планираат одмазда на Аполон.
Купидон испукува две стрели, од кои првата го прави Аполон да се заљуби во нимфата Дафне, ќерката на богот на реката. Додека, втората стрела предизвикува предметот на неговата желба да побегне од него. Додека Дафне го одбива неговиот напредок, таа ја повикува нејзината мајка за помош и е претворена во лавор за да ја избегне неговата љубов. Аполон сè уште заљубен во Дафне, го прави лаворот амблем на неговата љубов засекогаш и знак на победа и награда низ Стара Грција.
Наводи
Извори
Кавачи
Кавачи или Кахуачи бил голем церемонијален центар на Наските кој денес се наоѓа во Перу. Ова наоѓалиште било често ископувано од екипата на италијанскиот археолог Џузепе Орефичи. Наоѓалиштето содржи преку 40 градби. Тој е огромен комплекс со површина од 1,5 км2. Населението на комплексот секогаш било малубројно, но бил центар за поклонение со огромен број на луѓе за време на церемонијалните настани.
Јанта
Јанта или Јанте во старогрчката митологија било име на повеќе личности.
Вјачеслав Кузнецов (велосипедист)
Вјачеслав Генадевич Кузнецов (Вячесла́в Генна́дьевич Кузнецо́в; р. ) — руски професионален друмски велосипедист, кој вози за UCI World Tour екипата.
Во 2010 година ја освоил трката Ла Кот Пикард, една од трките во Националниот куп под 23 години. Бил именуван во почетниот состав за Џиро д’Италија 2016.
Распоред на резултатите на големите трки
СО = се откажал; — = не учествувал
NGC 2396
NGC 2396 — расеано ѕвездено јато во соѕвездието Крма, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2396 се споменува и како OCL 579.
Откривање
Објектот е откриен на 31 јануари 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2396 е од видот III3p. Видливиот сјај со голо око изнесува 7,4 m. NGC 2396 има само една позната привидна димензија, која изнесува 10'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 28 м 0 с, а неговата деклинација, односно висината на лакот на тој агол, - 11° 43' 0".
Други поделби
Проучување на NGC 2396 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 274; додека во Каталогот на основни ѕвезди (GSC) е групиран под бројот 5404. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1619.
Теолепт I Цариградски
Теолепт I бил Вселенски патријарх од 1513 до 1522 година.
Живот
Теолепт се родил на островот Крит или Епир и живеел како монарх покрај патријархот Пахомиј I, кој го назначил за митрополит на Јанина. Кога Пахомиј умрел од труење, Теолепт одма потоа се преселил во Адријанопол каде нашол милост пред султанот Селим I. По исплатата на вообичаениот надоместок за патројаршиско назначување, султанот го прогласил за цариградски патријарх. Потоа Теолепт отишол во Цариград за формално избирање и сместување на престолот во средината на 1513 година.
Во септември 1520 неговиот патрон, султанот Селим, умрел, па така положбата на Теолепт била загрозена. Првите гласини почнале да се шират, за подоцна да биде обвинет за живеење на неморален приватен живот. Светиот синод одлучил да одржи судење, но тој починал, во декември 1522, пред пресудата.
Патријаршија
Моќта на цариградскиот патријарх се зголемила со Отоманско-Мамелучката војна (1516-1517) и консеквентната анексија на Сирија, Палестина и Египет од султанот Селим I, како што патријаршиите на Александрија, Антиохија и Ерусалим биле вклучени во Отоманското Царство. Овие патријаршии ја задржале својата верска автономија, но неоспорно биле подложни под влијанието на цариградската патријаршија, која била близу султанот и била негов заменик како граѓански владетел на сите православни христијани во империјата во согласност со милетскиот систем. Ова цариградско влијание се зголемило во текот на следните векови, особено во поглед на назначувањата. По походот на Палестина и падот на Ерусалим во 1517 во рацете на Селим, Теолепт го добил правото од султанот да ја одржува Базиликата на Светиот Гроб.
Теолепт воспоставил добри односи, од почетокот на 1516, со московскиот принц Василиј III, чија мајка била внука на византискиот цар, Константин XI. Големото московско кнежевство во тоа време станало најсилното независно православно царство. Во 1518 Теолепт го испратил научникот Максим Грчки во Русија.
Окулу 1520 година, султанот Селим, кој посакувал насилна исламизација на сите христијани, наредил да се преземат сите христијански цркви бидејќи не биле заштитени со ферман. Теолепт, благодарение на неговите добри односи со султанот и благодарение на адвокатот по име Ксенакиј, бил успешен во спротивставувањето на законот, убедувајќи го султанот дека цариградските цркви се предале во 1453 за време на падот на Цариград, па така биле поштедени и зачувани за христијанско обожување. Иако немало ферман кој можел да се покаже поради пожар во патријаршијата, тројца стари јаничари, кој живееле за време на настаните од 1453, се заколнале во куранот и им се верувало.
Како патријарх, Теолепт ја преоформил црковната организација на бискупијата на Адријанопол, Самос и во Влашка.
Call of Juarez: Bound in Blood
Call of Juarez: Bound in Blood — вестерн пукачка видеоигра од прво лице што се одвива во Мексико од 1864 до 1866 година. Изработена е од Techland, а издадена е од Ubisoft за компјутер, PlayStation 3 и Xbox 360 на 30 јуни, 2009.
Долганци
Долганци — туркиски народ, кој живее во регионот на Краснојарск во Сибир, Тајмирија. За првпат се споменуваат во текот XIX век. Тие зборуваат на долгански јазик и се припадници на анимизмот и шаманизмот. Некои веруваат дека тоа е дијалект на јакутскиот јазик. Има некои и со православна вероисповед. Пописот во 2010 година броел 7.855 Долганци. Овој број вклучува 5.517 во поранешниот Тајмирски автономен округ. Во Украина има 26 Долганци, од кои четворица зборуваат долгански (попис на население во 2001 година).
Историја
Долганците се сметаат за турскиски тунгуски народ. Во XVII век, Долганците живееле во сливовите на реката Оленјок и реката Лена. Тие се преселиле во нивната сегашна локација, Тајмир, во XVIII век. Идентитетот на Долганците започна да се појавува во текот на 19 и почетокот на XX век, под влијание на три групи (Евенки, Јакути и Енети) кои мигрирале во областа Краснојарск од Лена и регионот на реката Оленјок, како и на таканаречените селани од Тундра (Зату́ндренные крестья́не, буквално „измачувани селани“).
Карл Попер
Сер Карл Попер Рејмунд — голем британски филозоф од Австриско потекло. Тој е роден во 1902 година во Виена, а починал во 1994 година во Лондон. Тој дал голем придонес во философијата на науката и политичка филозофија, но исто така се занимаваа со филозофијата и духот социјална филозофија. Тој се смета за основач на модерната филозофија на науката и модерната либерална демократија.
Одо де Сен-Аман
Одо де Сен-Аман (Од или Одон) бил осмиот голем мајстор на витешкиот ред, темплари, од 1171 до 1179 година.
Личен живот
Одо де Сен-Аман се родил како член на едно познато семејство од Лимузин, Франција. Тој бил маршал од Ерусалим, а потоа станал и виконт. Тој бил остроумен и паметен водач на темпларите, а тоа му донело големи пофалби, но и лутина и огорченост. Како на пример, кога темпларот Гантје ди Менил во 1172 година бил обвинет од кралот Арнарик I дека убил исламски благородник, Сен Аман него не го предал. Со тоа, тој постапил според папската була и докажал дека врз темпларите се наредува од Рим.
Воена кариера
Сен-Аман како голем мајстор зел учество во неколку големи воени акции. Тој со своите темплари извојувал победи кај Наблус, Јерико и Џерах, но сигурно негова најславна победа е онаа во Битката кај Манцикерт кога со многу помалубројни и послаби сили ја поразил силната и побројна војска на султанот Саладин.
Во март 1179, Одо де Сен Аман ја разгледувал тврдината Кастелон. Тој со своите сили претставувал „трн во око“ за султанот Саладин и стигнал на другата страна од тврдината каде што се нбаоѓала Саладиновата војска којачто била уништена. Многу делотворна била и победата со којашто бил уништен Саладиновиот мајски напад на Ерусалим во 1179 година. Саладин ги барал и ги нашол најтесните ѕидини на тврдината, но налетал на добропозиционираните темплари коишто на исламските сили им нанеле огромни загуби. По ова, темпларите се обиделе да го зададт завршниот удар на противничката војска, но Саладиновите сили се реогрганизирале во Битката кај Марџ Ајун. Одо де Сен-Аман бил поддржан од кралот Балдуин IV, Рејмонд III и Роже де Мулен. И покрај тоа, Саладин ги десеткувал христијанските сили. Кралот Балдуин IV избегал, земајќи го исусовиот крст, а Сен-Аман бил заробен и земен како заложник.
Добивање поддршка
Во текот на своите патување од воен карактер, Сен Аман бил поткрепуван со парична, но и материјална помош што му овозможило големи успеси. Тој добивал и собирал помош од речиси сите земји од Европа низ којшто поминал, а бил поддржуван и од некои благородници во Азија по неговата победа во Битката кај Манцикерт.
Амина Михришах султан
Амина Михришах султан (починала 1732) била сопруга на османлискиот султан Ахмед III и мајка на Мустафа III.
Таа е родена како Џанет и имала француско потекло. Таа никогаш не била валиде султанна нејзиниот син бидејќи починала во 1732 година, 25 години пред Мустафа III се качи на османлискиот престол.
Нејзиното име Мехришах во превод значи Сонце. Нејзиното вечно почивалиште се наоѓа во турбето на Турхан Хатиџе султан во Јени џамија.
Буринец
Потекло на името
Името на селото првпат е споменато како „Порловец“ во 1583 година. Името потекнува од личното име „Бурин“ или од „Бохор“. Други извори даваат објаснување и дека потекнува од личното име „Бурја“. Покрај објаснувањата за личните имиња, Видоески наведува дека името потекнува „бура“, односно силна вода, поројна вода.
Географија и местоположба
Селото се наоѓа во областа Малесија, во северниот дел на територијата на Општина Струга, на западните огранки на планината Стогово. Селото е планинско, на надморска височина од 1.020 метри.
Историја
Селото во минатото претставувало издвоено маало на селото Селци.
Во век, Буринец било село во рамките на Дебарската Каза на Отоманското Царство.
Стопанство
Атарот зафаќа простор од 27,9 км2 (заедно со селото Буринец). На него преовладуваат шумите на површина од 1.895 хектари, на пасиштата отпаѓаат 844 хектари, а на обработливото земјиште 30 хектари.
Селото има сточарско-шумарска функција.
Население
Селото е целосно раселено по 1982 година, кога што броело двајца жители, Македонци.
Во 2018 година бил забележан еден постојан жител во селото.
Според последниот попис од 2021 година, во селото Буринец живеел 1 жител, Македонец.
Родови
Буринец било чисто македонско православно село, кое денес е раселено.
Родови во селото биле следните: Калиновци (4 к.), Душковци (2 к.), Мојсовци (1 к.), Кочковци (1 к.) и Глогуњовци (1 к.), овие родови биле староседелски; Чадиновци (4 к.), доселени однекаде; Торбовци (5 к.), Пеповци (3 к.) и Старковци (3 к.), доселени се од некогашното село Бурлица, кое постоело во Малесија и Сиљановци (1 к.), доселени се од селото Лисолај, Битолско.
Самоуправа и политика
Селото влегува во рамките на Општина Струга, која била проширена по новата територијална поделба на Македонија во 2004 година. Во периодот од 1996-2004 година, селото се наоѓало во некогашната Општина Луково.
Во периодот од 1965 до 1996 година, селото се наоѓало во рамките на големата општина Струга. Селото припаѓало на некогашната општина Струга во периодот од 1957 до 1965 година, додека во периодот 1955-1957 селото припаѓало на тогашната општина Луково.
Во периодот 1952-1955, селото било дел од тогашната Општина Манастирец, во која покрај селото Буринец, се наоѓале и селата Дренок, Модрич, Отишане, Селци и Џепиште. Во периодот 1950-1952 година, селото Буринец било дел од некогашната општина Локов, во која влегувале селата Буринец, Локов, ’Ржаново и Селци.
Избирачко место
Селото е опфатено во избирачкото место бр. 1892 според Државната изборна комисија, кое е сместено во основното училиште во селото Присовјани, а во кое влегуваат населените места Буринец, Локов, Присовјани, ’Ржаново, Селци и Збажди.
На локалните избори во 2017 година, на ова избирачко место биле запишани вкупно 22 гласачи. На референдумот во 2018 година, на ова избирачко место биле запишани вкупно 19 гласачи.
Пад на Фес
Падот на Фес се случил во 1576 година кога мароканскиот град бил заземен од страна на Османлиското Царство. Османлиите имале сила од околу 10.000 војници, испратени кон Физ од Алжир.
Кахамаркила
Кахамаркила или Кашамаркила е археолошко наоѓалиште кој се наоѓа во близина на главниот град на Перу, Лима, околу 6 километри северно од долината на реката Римак. Вкупната површина на наоѓалиштето е 167 хектари што го прави еден од најголемите археолошки наоѓалишта во Перу. Наоѓалиштето е опколено од мали села. Ова наоѓалиште било голем трговски центар за време на културата Лима.
IC 948
IC 948 — галаксија во соѕвездието Пегаз, заведена во Новиот општ каталог на длабоконебесни тела.
Откривање
Објектот е откриен на 24 октомври 1884 година од страна на Гијом Бигурдан.
Податоци од набљудување
Според морфолошката класификација на галаксиите, IC 948 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 28 м 50 с, а неговата деклинација, односно висината на лакот на тој агол, +11° 59' 13"".
Други поделби
Проучување на IC 948 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
NGC 4622A
NGC 4622A — елиптична галаксија во соѕвездието Кентаур, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 4622A се споменува и како ESO 322-64, MCG -7-26-35, VV 580, AM 1241-402, DCL 162.
Откривање
Објектот е откриен на 5 јуни 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4622A е од видот E/SB0. Видливиот сјај со голо око изнесува 13,2 m, а оној во рамките на интервалот од минималната до максималната честота 14,2 m, додека површинскиот сјај изнесува 12 m/лм2. NGC 4622A има привидни димензии од 0,6' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 43 м 49 с, а неговата деклинација, односно висината на лакот на тој агол, -40° 42' 52"". Положбениот агол на објектот е во износ од 117°.
Други поделби
Проучување на NGC 4622A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 42845. Во рамките на атласот на длабокото небо, Уранометрија 2000.00, објектот припаѓа на групата означена со бројот 402; додека во Каталогот на основни ѕвезди (GSC) е групиран под бројот 7775. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Тодор Јованов
Тодор Јованов (, -, ) — македонски композитор на народни песни и кореограф на ора, татко на пејачот и композитор Јован Јованов.
Животопис
Јованов е роден во Скопје во 1948 година. Неговата музичка кариера била богата со хитови од новокомпонираната македонска музика, „Горда Македонка“, „Песна семакедонска“, „Минаа денови“, „Мнгупи“, „Александар Македонски“, „Зошто, мили Боже“, „Снежо, Снежана“. Освен овие песни, Јованов се истакнал и како кореограф на: „Илинденско востание“, „Истерување на чумата“, „Тутуноберачите“, „Сред село“, „Билјана платно белеше“ и многу други. Јованов соработувал со сите македонски пејачи на народна музика и бил и основач на некогашната популарна фолк група „Јаца и Јатаган“. Починал на 22 август 2011 во Скопје, додека почива во Нерези.
Космос-758
Космос-758 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 5 септември 1975 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-758 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 67,3°. Најголемото растојание од Земјата го достигнал на 577 км, а најмалото на 194.
Суперлига на Србија во фудбал 2006/2007
Суперлига на Србија во фудбал во сезоната 2006-2007 година — 1-во официјлно натпреварување организирано под тоа име од страна на Фудбалскиот сојуз на Србија, по одвојувањето на Црна Гора и расформирањето на Првата лига на Србија и Црна Гора.
Поради спонзорски договори, лигата официјално се нарекувала „Меридијан Суперлига“.
Натпреварување
Во првата фаза се играло по двоен систем, што значи дека секоја екипа одиграла по два натпревари меѓу себе (дома и на гости), односно секоја екипа одиграла по 22 натпревари. И по 22 кола, лигата била поделена на „група за титула“ и „група за опстанок“, првите шест клубови учествувале во „групата за титулата“ според нивната позиција на табелата по комплетирањето на 22 кола, а во „група за опстанок“ учествувале последните шест од табелата. Во последната втора фаза, секоја екипа одиграла по два натпревари (дома и на гости) против секоја од своите групи.
Прва фаза
Место = Место; Клуб = Клуб; Поб = Победа; Н = Нерешено; Пор = Пораз; ДГ = Дадени голови; ПГ = Примени голови; ГР = Гол-разлика; Бодови = Бодови
Правила: 1. бодови; 2. гол-разлика; 3. постигнати голови.
Група за титула
Извор: www.rsssf.com/tabless/serv07.html
Конечна табела
Место = Место; Клуб = Клуб; Поб = Победа; Н = Нерешено; Пор = Пораз; ДГ = Дадени голови; ПГ = Примени голови; ГР = Гол-разлика; Бодови = Бодови
Список на државни водачи во 1106 година
Ова е список на државни водачи во 106 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Суперлига на Србија во фудбал 2006/2007
Бараж за Суперлига на Србија
Десеттопласираната екипа од Српската Суперлига игра против третопласираната екипа од Прва лига. Се играат два натпревари, дома и на гости, победникот од вкупниот резултат обезбедува учество во сезоната 2007/08 од Српската Суперлига.
Список на државни водачи во 1106 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Суперлига на Србија во фудбал 2006/2007
Промовирани тимови
Следните тимови се промовирани во Суперлигата на Србија на крајот од сезоната 2006/07:
Тимови кои испаѓаат
Следните екипи испаднале во Прва лига на крајот од сезоната 2006/07:
Резултати во европските натпреварувања
1ФК Зета се за УЕФА натпреварите во оваа сезона се квалификувала како член на Фудбалскиот сојуз на Србија и Црна Гора преку заедничките лиги на овие две земји, но во меѓувреме станала член на Фудбалскиот сојуз на Црна Гора.
Фрауенприсниц
Географија
Фрауенприсниц се наоѓа североисточно од градот Јена.
Општински единици
Кон општината припаѓаат местата Клајнприсниц, Родамојшел и Шлојскау.
Стефан Русјаков
Стефан Русјаков (Скопје, - Скопје, ) — македонски оперски певец, баритон, еден од основоположниците на македонската опера и учесник во првата опера изведена на македонски јазик - „Кавалерија Рустикана“ од Пјетро Маскањи на 9 мај 1947 год. Во МНТ работел од 1947 до 1954 г. Тој е носител на баритонскиот фах во почетните години на Операта. Позначајни улоги: Гроф Луна (Трубадур), Алберт (Вертер), Млинар Симо (Еро од оној свет). Како дипломиран правник, по напуштањето на Операта се посветува на правничката професија.
Проантоцијанидини
Проантоцијанидини се класа на полифеноли кои се присутни во голем број на растенија. Хемиски, тие претставуваат олигомерни флавоноиди. Многу од нив се естри на катехинот и епикатехинот и нивни естри со галната киселина. Посложените полифеноли, кои ги имаат истите градивни блокови, ја формираат групата на танини.
Галаксаура
Галаксаура во старогрчката митологија била нимфа.
Митологија
Хесиод во Теогонија ја наведува како една од Океанидите, која во Хомеровата химна на Деметра е опишана како убавица. Таа е спомената како придружнича на Персефона, која со другите нимфи и правела друштво на божицата, пред да ја грабне Хад. Нејзиното име во буквален превод означува „млечен поветарец“ (galaktos, aurê), па претставувала божество на поветарецот (односно ветрот) со магла, веројатно поистоветена со Нефела или Аура.
Биологија
Латинско име на оваа личност (Galaxaura) е назив за род растенија.
Вооружен напад кај Гошинце (2015)
Вооружениот напад кај Гошинце се случил на 21 април 2015 година, за време на политичката криза во државата, кога вооружена група од околу 40-тина лица, претставени како припадници на албанската сепаратистичка организација Ослободителна народна армија (ОНА), околу 2:30 часот утрото ја нападнале караулата на македонската Гранична полиција, сместена во близина на селото Гошинце, оддалечено околу 4 километри од македонско-косовската државна граница. За време на нападот биле заробени четворица македонски граничари кои биле дежурни во караулата, ослободени по истиот. Две недели подоцна во Куманово се случува дводневна вооружена престрелка на македонската полиција против припадници на истата организација, во која загинуваат 8 македонски полициски службеници. Министерството за внатрешни работи на Македонија го осудило настанот за терористички напад.
Политичка криза
Во средината на јануари 2015 година во Македонија започнува политичка криза поради која на ниво на цела држава се одржуваат низа протести против тогашната власт, а СДСМ во февруари истата година започнува со објавување на прислушкувани телефонски разговори, доказен материјал дека тогашната Влада на чело со Никола Груевски работела на партизираност на институциите, изборни манипулации, пресметка со неистомислениците, договарани апсења, провизии и рекет, расипничко трошење на буџетот и слично. Поради тоа се појавиле и тврдењата дека нападот на караулата кај Гошинце е сценарио на тогашната власт за јавноста да се дефокусира од наводите за корупција.
Напад на владината зграда од 2014
Во 2014 година ОНА презела одговорност за Нападот на зградата на македонската Влада кој се случил на 28 октомври истата година. Имено, во 20:30 часот кон владината зграда биле фрлени две ракетни гранати. Во нападот немало повредени, а единствено биле оштетени ѕидовите и покривот на зградата. ОНА ја соопштила одговорноста за нападот преку соопштение објавено од телевизијата Алсат М. Овој напад се случува само неполни 6 месеци пред нападот на караулата.
Дејствие
Некаде околу 2:30 часот по полноќ на 21 април 2015 година, вторник, група од околу 40 лица, идентификувани како припадници на албанската сепаратистичка организација Ослободителна народна армија, одговорна за низа вооружени напади во Македонија и главна организација во воениот конфликт во 2001 година, ја нападнале караулата на Граничната полиција во близина на Гошинце, село населено од Албанци, сместено на оддалеченост од околу 4 километри од државната граница со Косово, административно дел од Општина Липково. За време на нападот во караулата на дежурство работеле четворица македонски гранични полициски службеници. Кога успешно ја презеле караулата, напаѓачите ги разоружиле граничарите и на тројца од нив им ставиле лисици. Групата носела со себе камера со која бил снимен целиот настан. Според сведочењето на граничарите водичот на групата со помош на преведувач „којшто говорел на лош македонски јазик со србизми“ им соопштил: „''Ние сме од УЧК. Пренесете на сите дека ниту Ахмети, ниту Груевски, не може да ве спасат. Ние сакаме наша држава и не сакаме никакви Охридски договори. Повеќе никој не смее да дојде нагоре''“. Групата го собрала оружјето кое било во караулата, како и радио-врските на полицајците, а нивните мобилни телефони им ги искршила. Пред да го напуштат местото на настанот, напаѓачите ги предупредиле на граничните полицајци за половина час по нивното заминување да ја напуштат месноста, во спротивно ќе бидат ликвидирани. Граничарот кој немал лисици ги одврзал останатите тројца колеги и пеш се оддалечиле од караулата. Граничарите се сеќаваат дека во еден момент додека пешачеле слушнале долг рафал од автоматско оружје. На крајот од неделата кога се случил нападот, полицијата спровела полициска акција во реонот на Гошинце и селата Брест и Малина Маала. Во акцијата било запленето дел од оружјето користено во Гошинце.
Исход
Нападот завршил без потешко повредени или убиени. Караулата е вратена под контрола на македонските служби. На 26 април, неколку дена по нападот, полицијата спровела полициска акција во реонот на Гошинце и селата Брест и Малина Маала. Во акцијата било пронајдено дел од службеното оружје кое било украдено од караулата кај Гошинце. Како резултат на нападот, полицијата следела неколку лица осомничени за истиот во периодот од 27 април до 8 мај. На 9 мај полициски единици по судска наредба биле пратени на претреси во Диво Насеље во Куманово, поврзани со напаѓачите од Гошинце. Овде полицијата е нападната од вооружена група сместена во куќите на улицата каде што требал да се врши претресот. Оваа акција на полицијата завршува во дводневна вооружена престрелка во која загинуваат 8 припадници на специјалната полиција.
Космос-759
Космос-759 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 12 септември 1975 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-759 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 275 км, а најмалото на 228.
Јанира
Јанира во старогрчката митологија било име на повеќе личности.
Кожичка на пенис
Кожичка на пенис или препуциум — двоен кожен набор од мазно мускулно ткиво, крвни садови, кожа и слузница кои ја прекриваат главата на пенисот. Кожичката на пенисот ги заштитува главата на пенисот и надворешниот отвор на мочниот меур кога пенисот не е во ерекција. Кожичката е подвижна, многу еластична и делува како природен подмачкувач.
Обично, кожичката е повлечена врз главата на пенисот. Покриеноста на главата во мека и ерективна состојба зависи од должината на кожата. Кожичката е прикачена на главата и во детството обично не се влече наназад. Возраста на која детето може да ја повлече кожичката и да ја открие главата варира, но според истражувањата 95% од мажите биле во можност да ја повлечат кожата во возрасната доба. Неможноста да се повлече кожичката во детството може да се смета за проблем освен ако нема други симптоми.
Кожичката може да стане предмет на бројни патолошки состојби. Повеќето состојби се ретки и лесно се лечат. Отстранувањето на кожичката поради медицински, религиски или културни причини се нарекува обрежување.
Анатомија
Надворешниот дел на кожичката е продолжеток на кожата од телото на пенисот. Внатрешниот дек на кожата е слузокожна мембрана, како на пример слузницата во устата. Слузокожната зона е спојот на слузокожата со кожата. Гребенестиот набор, кој е составен од чувствително ткиво, се наоѓа веднаш под врвот на кожичката. Како и очниот капак, така и кожичката може да се движи нанапред и наназад, така што се открива главата на пенисот. Кожичката е споена со главата на пенисот преку френулумот.
Според Тејлор, во кожичката има присуство на кројзерови и мејснерови зрнца. Нивното присуство е поголемо во гребенестиот набор. Врз нив влијае староста, нивното присуство се намалува со староста. Мејснеровите зрнца не може да се пронајдат кај сите мажи. Според Колеџот на лекари и хирурзи во Британска Колумбија, кожичката е „составена од надворешна кожа и внатрешна слузница која е богата со специјализирани чувствителни нервни завршетоци и ерогено ткиво“.
Развој
Осум седмици по оплодувањето, започнува да се создава кожичката на главата од пенисот. Кожата ја покрива главата целосно до 16 седмица. Во таа фаза, кожичката и главата споделуваат слузокожен слој кој спојува двата дела. Така е до моментот кога кожичката се одделува од главата.
Според студијата на Гејрднер од 1949 година, кожичката е сè уште споена со главата при раѓањето. Како што се развива детето, тие постепено се одделуваат. Има различни извештаи за тоа во кој период кожичката може да се повлече. Торвалдсен и Мејхоф (2005) изјавиле дека 21% од 7 годишните момчиња кои биле опфатени во нивната студија не биле во можност да ја повлечат кожата. Оваа бројка паднала на 7% кај момчињата во пубертет. Првото повлекување на кожичката може да е на, просечно, 10 години. Гејрднер (1949) изјавил дека само 10% од 3 годишните момчиња не можеле да ја повлечат кожичката, но сепак тој бил во грешка за развојот за повлекувањето на кожичката. Рајт (1994) тврди дека треба да се избегне насилно повлекување на кожичката и самото дете треба да ја повлече првиот пат својата кожичка. Обидите на насилно повлекување може да се болни и да предизвикаат повреда.
Кај децата, кожичката најчесто ја покрива целата глава од пенисот, но кај возрасните може да не е така. Шеберлејн (1966) спровел истражување со 3.000 млади мажи во Германија и заклучил дека 49,6% од мажите имале сосема покриена глава, 41,9% имале делумно покриена глава и 8.5% имале непокриена глава, од кои 4% имале атрофирана кожичка без операција. За време на ерекција, степенот на автоматско повлекување на кожичката варира, кај некои возрасни кожата повтрно ја покрива главата, целосно или делумно. Често повлекување и миење на кожичката е препорачана за сите возразни, но особено за тие со долга кожичка. Кога кожичката е подолга од главата, таа нема спонтано да се повлече при ерекција.
Функција
Светската здравствена организација изјавува дека „има дебата за улогата на кожичката, со можни функции вклучутелно и зачувување на главата влажна, заштита при развојот на пенисот или за зголемено сексуално задоволство поради присуство на нервни рецептори“.
Заштита
Гејрднер (1949) изјавува дека кожичката ја заштитува главата на пенисот. Кожата одржува влажност под слузницата, која се меша со ислупените клетки од кожата за да се создаде смегмата. Американската академија на педијатрија вели дека „нема достапни контролирали научни податоци за имунолошката функција на пенис со или без кожичка“. Нискиот степен на хигиена е поврзан со балантитис, иако претераното миење може да предизвика дерматитис.
Секс
Некои тврдат дека кожичката е специјално ткиво кое,покрај другото, е составено од нерви.
Кралскиот австроазиски колеџ на лекари изјавува дека ефектите од обрежувањето врз сексуалната возбуда не се јасни, и има извештаи и за зголемено и намалено сексуално задоволство по обрежувањето кај возрасните и има слаба свест за придобивките и недостатоците при обрежувањето кај децата“. Кралското холандско медицинско здружение (2010) изјавува дека голем број сексолози гледаат на кожичката како „сложена, еротогенска структура која игра важна улога при механичната функција на пенисот за време на сексуалниот акт, како на пример пенетрирачкиот однос или мастурбацијата“. Според некои рани истражувања, пенетрирањето е олеснето со кожичката.
Модификации на кожичката
Најпозната модификација на кожичката е обрежувањето, делумно или целосно. Обрежувањето може да се изврши поради религиски причини, културни причини, здравствени причини или како резултат на личната волја поради хигиенски или естетски причини.
Препуциопластика е мал хируршки зафат кога се ослободува, расширува, кожичката од пенисот. Кожата не се отстранува како кај обрежувањето.
Обновување на кожичката од пенисот е техника кога се возобновува кожичката на пенисот кај лица кои извршиле обрежување. Овој зафат се извршува кај лица кои имаат мала кожичка на пенис (па така со зафатот се прекрива целата глава).
Покрај горенапоменатото, се сретнуваат и пирсови.
Киргизи
Киргизите се туркиски народ, кој живее во Киргистан каде сочинува околу 64% од вкупното население од државата. Поголемиот број на Киргизи се со муслиманска вероисповед и го зборуваат киргискиот јазик. Вкупниот број на Киргизи во светот е околу 4 000 000 од кој 2 500 000 во Киргистан.
Франсоа Рене де Шатобријан
Франсоа Рене де Шатобријан (француски: François-René de Chateaubriand) (1768-1848) е француски политичар, дипломат, историчар и писател кој претставува предвесник на романтизмот во Франција. За неговото дело критичарите велат дека иако е во произволна форма, изобилува со многу поезија, а жанровски се движи од лирски роман, преку слабо изведени епопеи, до есеј и автобиографски белешки. Овој писател го интересираат три крупни теми: политиката, религијата и интензивното, роматичарско доживување на и соживување со природата, особено со новите, непознати светови. Сѐ што напишал Шатобријан (а најважни му се подолгите прозни дела Атала и Рене) има силна автобиографска димензија. Како потомок на стара благородничка лоза, врзан за „Стариот Свет“ кој умира грчевито под налетите на новиот, капиталистички поредок, тој ќе се качи на брод за Америка, во политичко прогонство. Петмесечниот престој во Филаделфија и посетата на Нијагарините водопади кај него ќе ја разгори фантазијата по нови и непознати светови и предели (едно од темелните обележја на романтизмот, беше патувањето во егзотични и непознати места).
Атала (1800) говори за младата ќерка на една индијка и еден шпанец, која умира поради судирот меѓу сопствената страсна индиска крв и должностите што ги наметнува христијанството. Рене (1802) е врзан автобиографски преку средбата на писателот со Новиот Свет (Америка), бидејќи главниот лик бега од Европа во прашумите на Новиот Свет, далеку од своето детство и од инцестуозната љубов кон сопствената сестра. Овде се открива една од идните омилени теми на романтизмот, забранетата љубов. Атала и Рене се исполнети со бројни страници во кои се слави единството со природата, која се возвишува како извор на непознатото, тајното, мистичното. Таа е мелем за страдалната душа на поетот-скитник, но и извор на бројни сознанија. Неговите сентиментални патувања, љубовните авантури и неговите јавни дејствувања, со внимание и одушевување ги следи цела Франција, амладите луѓе се обидуваат да личат на неговиот Рене, тој идеализиран негов автопортрет, како што германската младина го имитирала Вертер на Гете.
Многумина сметаат дека со делата на Шатобријан се раѓа француската романтичарска проза. Во нив доминира чувството на „светската тага“. По Шатобријан романтичарскиот лик е вечен патник без дом, аналитичар на душата, записничар на страстите на срцето, човек на природата и противник на општеството и неговата студена немилосрдност кон сите слободи што срцето ги посакува, а разумот ги забранува. Гете го оценил Шатобријан како многу значаен реторско-поетски талент и сметал дека тој извршил големо влијание врз поезијата на Иго.